
**GUVERNUL ROMANIEI**

****

**ORDONANŢĂ**

**pentru modificarea si completarea Ordonanţei Guvernului nr. 7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport**

**În temeiul art. 108 din Constituţia României, republicată, şi al art. 1 pct. VIII poz. 1 din Legea nr. 332/2024 privind abilitarea Guvernului de a emite ordonanţe,**

**Guvernul României adoptă prezenta ordonanţă:**

**Art. I - Ordonanţa Guvernului nr. 7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport, publicată în Monitorul Oficial al României, Partea I nr. 77 din 31 ianuarie 2012, se modifică şi se completează după cum urmează:**

1. **La articolul 1 după alin. (3), se introduce un nou alineat, alin. (4) cu următorul cuprins:**

”(4) Prezenta ordonanță reglementează tipurile de date, serviciile STI și zonele geografice specifice acoperite în domeniile prioritare prevăzute la art. 2. Lista tipurilor de date și zona geografică acoperită specifică sunt prevăzute în anexa nr. 5 la prezenta ordonanță și lista serviciilor STI și a zonei geografice acoperite sunt prevăzute în anexa nr. 6 la prezenta ordonanță.

”

1. **La articolul 2 alineatul (1) se modifică și va avea următorul cuprins:**

”(1) – În sensul prezentei ordonanțe, următoarele domenii constituie domenii prioritare pentru elaborarea și utilizarea de specificații și standarde:

1. Domeniul prioritar I – serviciile STI de informare și de mobilizare;
2. Domeniul prioritar II – serviciile STI de gestionare a călătoriilor, a transportului și a traficului;
3. Domeniul prioritar III – serviciile STI pentru siguranța și securitatea rutieră;
4. Domeniul prioritar IV – serviciile STI de mobilitate cooperativă, conectată și automatizată.”
5. **La articolul 4, literele b), d), n) și r) se modifică și va avea următorul cuprins:**

“b) interoperabilitate - capacitatea sistemelor și a proceselor comerciale care se află la baza acestora de a face schimb de date, informații și cunoștințe, făcând posibilă continuitatea serviciilor STI;”

1. serviciu STI - furnizarea unei aplicații STI într-un cadru organizațional și operațional binedefinit pentru a contribui la siguranța utilizatorilor, la eficiență, la o mobilitate durabilă ori la confort sau pentru a facilita sau a sprijini operațiunile de transport și de călătorie;

n) date rutiere – date referitoare la caracteristicile insfrastructurii rutiere, inclusiv la semnele de circulație fixe și la caracteristicile de regelementare ale acestora privind siguranța, precum și la infrastructura de reîncărcare și realimentare cu combustibili alternativi;

r) standard - un standard astfel cum este definit la articolul 2 punctul 1 din Regulamentul (UE) nr. 1025/2012 al Parlamentului European și al Consiliului, transpus în legislatia naționala prin Legea nr. 163/2015 privind standardizarea naţională, capitolul I, art 2.(2).

1. **La articolul 4 după litera r) se introduc opt noi litere, literele s), ș) , t) , ț), u) , v), x) și y) cu următorul cuprins:**

“s) sisteme de transport inteligente cooperative sau STI-C - sisteme de transport inteligente care le permit utilizatorilor STI să interacționeze și să coopereze prin schimburi de mesaje securizate și de încredere, fără a avea cunoștințe anterioare unii despre ceilalți și în mod nediscriminatoriu;”

ș) serviciu STI-C înseamnă un serviciu STI furnizat prin intermediul STI-C;

t) disponibilitatea datelor – existanța datelor într-un format digital care poate fi citit automat;

ț) punct național de acces – interfață digitală, care constituie un punct de acces la date, astfel cum este definit la art. 2 din Ordoanța de urgență a Guvernului nr. 1/2021 privind stabilirea cadrului instituțional și adoptarea unor măsri necesare pentru înființarea punctului național de acces, conform Directivei 2010/40/UE a Parlamentului European și a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier și interfețele cu alte moduri de transport, aprobată prin Legea nr. 142/2021;

u) accesibilitatea datelor – posibilitatea de a solicita și de a obține date într-un format digital care poate fi citit automat;

v) serviciu de mobilitate digital multimodal – un serviciu care furnizează informații referitoare la datele privind traficul și călătoriile, cum ar fi amplasarea echipamentelor de transport, orrele, disponibilitatea sau tarifele pentru mai multe moduri de transport, putând include caracteristici care permit efectuare de rezerve sau de plăți sau emiterea de bilete;

x) informații de bază – informații care intră în domeniul de aplicare al prezentei ordonanțe și care sunt considerate relevante pentru informarea utilizatorilor drumurilor și utilizatorilor STI, inclusiv de autoritățile cu competențe în domeniul rutier, în cazul în care aceste sunt responsabile pentru astfel de informații;

y) drum principal – drumuri națioale principale, astfel cum sunt definite la art. 6 alin. (1) lit. d) pct. i) din Ordonanța Guvernului nr. 43/1997 privind regimul drumurilor, repubicată, cu modificările și completările ulterioare, care nu face parte din rețeau rutieră transeuropeană globală.

1. **Articolul 5 se modifică și va avea următorul cuprins:**

”Art. 5 – (1) Serviciile și aplicațiile STI, inclusiv punctul național de acces, înființat prin Ordonanța de urgență a Guvernului nr. 1/2021, se implementează cu respectarea principiilor și specificațiilor prevăzute în anexa nr. 2 la prezenta ordonanță.

(2) Autoritățile prevăzute la art. 8 alin. (1) care implementează serviciile și aplicațiile STI, prin intermediul CC STI, pot coopera cu entitățile celorlalte state membre ale Uniunii, prin realizarea unor proiecte de coordonare sprijinite de Uniune și, dacă este cazul, cu părțile interesate relevante, cu privire la aspectele operaționale ale punerii în aplicare a specificațiilor adoptate de Comisie, cum ar fi standardele și profilurile armonizate la nivelul Uniunii, definițiile comune, metadatele comune, cerințele comune de calitate și aspecte legate de interoperabilitatea arhitecturilor punctelor naționale de acces, condițiile comune pentru schimbul de date, accesul securizat, precum și activitățile comune de formare și informare.

(3) În ceea ce privește cerințele aplicabile furnizorilor de date, utilizatorilor de date și frunizorilor de servicii STI prevăzute în specificații, autoritățile pot realiza proiectele de cooperare referitoare la practicile de evaluare a conformității cu cerințele respective, la dezvoltarea de mecanisme pentru asigurarea respectării cerințelor și la aspecte referitoare la cooperarea transfrontalieră.

(4) Fără a aduce atingere prevederilor Hotărârii Guvernului nr. 1016/2004 privind măsurile pentru organizarea şi realizarea schimbului de informaţii în domeniul standardelor şi reglementărilor tehnice, precum şi al regulilor referitoare la serviciile societăţii informaţionale între România şi statele membre ale Uniunii Europene, precum şi Comisia Europeană, cu modificările și completările ulterioare și fără a împiedica interoperabilitatea, cu obligația notificării în prealabil a Comisiei Europene, anexele nr. 5 și 6 la prezenta ordonanță se pot completa cu noi tipurilor de date, noi servicii STI și noi zone geografice acoperite.”

1. **După articolul 5 se introduce un nou articol, art. 51 cu următorul cuprins:**

**”Art. 51 –** (1) Datele pentru fiecare zona geografică sunt publicate în Punctul Național de Acces înființat prin Ordonanța de urgență a Guvernului nr. 1/2021, de către furnizorii de date, cu respectarea tipului și a termenelor prevăzute în anexa nr. 5.

(2)Furnizării de date au obligația de a actualiza, fără întârziere, datele publicate în Punctul Național de Acces.

(3)Furnizorii de date pot publica în Punctul Național de Acces și alte tipuri de date decât cele prevăzute la alin. (1), cu condiția respectării termenelor menționate în anexa nr. 5 și a actualizării acestora ori de câte ori este necesar.

(4) Termenele prevăzute în anexa nr. 5 se aplică numai pentru infrastructura existentă. Pentru infrastructurile noi, datele prevăzute în anexa nr. 5 sunt publicate în Punctul Național de Acces la data dării în trafic a acestora

(5) Furnizorii de servicii STI se asigură că serviciile STI menționate în anexa nr. 6 sunt implementate pentru zona geografică acoperită cât mai curând posibil și, în orice caz, până cel târziu la datele corespunzătoare stabilite în această anexă.”

**7. Articolul 6 se modifică și va avea următorul cuprins:**

”Art. 6 – (1) Prelucrarea datelor cu caracter personal în contextul operării aplicațiilor și serviciilor STI care fac obiectul prezentei ordonanțe se efectuează în conformitate cu prevederile Regulamentului (UE) nr. 679/2016 a Parlamentului European și al Consiliului Uniunii Europene protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și cu prevederile Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificările și comppletările ulterioare, numai în măsura în care o astfel de prelucrare este necesară pentru buna funcționare a aplicațiilor, serviciilor și acțiunilor STI identificate în anexa nr. 1 la prezenta ordonanță, în vederea asiguării siguranței sau securotății rutiere și a serviciilor extinse de gestionare a traficului, a mobilității sau a incidentelor.

(2) Entitățile care utilizeză specificații adoptate în temeiul prezentei ordonanțe, respectiv furnizorilor de date, utilizatorilor de date și funizorilor de servicii STI, au obligatia de a stabili categoriile de date care se referă la prelucrarea datelor cu caracter personal, astfel cum sunt definite la articolul 4 punctul 1 din Regulamentul (UE) 2016/679.

(3) Înainte de utilizarea datelor prevăzute la alin. (2), entitătile au obligația de a realiza analiza impactului unei astfel de prelucrări asupra protecției persoanelor fizice în ceea ce privește prelucrarea datelor cu caracter persona.

(4) Entitățile prevăzute la alin. (2), care implementează serviciile şi aplicaţiile STI au obligaţia de a proteja datele cu caracter personal împotriva utilizării abuzive, inclusiv împotriva accesului neautorizat, modificării sau pierderii.

(5) În cazul în care anonimizarea nu este fezabilă din punct de vedere tehnic sau scopurile prelucrării datelor nu pot fi îndeplinite cu date anonimizate, datele sunt pseudonimizate, cu condiția ca pseudonimizarea să fie fezabilă din punct de vedere tehnic și scopurile prelucrării datelor să poată fi realizate prin utilizarea datelor pseudonimizate.

(6) În cazul în care anonimizarea este fezabilă din punct de vedere tehnic, iar scopurile prelucrării datelor pot fi îndeplinite cu date anonimizate, se utilizează date anonimizat.

1. **După alineatul (2) al articolului 8 se introduce un nou alineat, respectiv (21) cu următorul cuprins:**

”(21) În măsura în care nu s-a adoptat nicio specificație cu privire la domeniile prioritare, CC STI poate colabora inclusiv cu părțile interesate relevante, în ceea ce privește domeniile respective.”

**9. Articolul 9 se modifică și va avea următorul cuprins:**

“(1) CCSTI prezintă Comisiei până la 21 martie 2025, un raport privind punerea în aplicare a prezentei ordonanțe, precum și principalele activități și proiecte naționale referitoare la domeniile prioritare și la disponibilitatea datelor și serviciilor prevăzute în anexele nr. 5 și 6 la prezenta ordonanță.”

(2) Raportul prevăzut la alin. (1) se va transmite în formatul din anexa 4 la prezenta ordonanță.

”(3) Ulterior raportării prevăzute la alin. (2), la fiecare trei ani, CCSTI prezință Comisiei rapoarte privind progresele înregistrate privind punerea în aplicare a prezentei ordonanțe și a actelor de punere în aplicare adoptate în temeiul acesteia.”

**10. Anexa nr. 1 se modifică și se înlocuiește cu anexa nr. 1 la prezenta ordonanță.**

**11. Anexa nr. 2 se modifică și se înlocuiește cu anexa nr. 2 la prezenta ordonanță.**

**12. După anexa nr. 4 se introduc două noi anexe, anexele nr. 5 și 6 având conținutul prevăzut în anexele nr. 3, respectiv 4 la prezenta ordonanță.**

**13. Articolul 10 se modifică și va avea următorul cuprins:**

”Art. 10 – Anexele nr. 1-6 fac parte integrantă din prezenta ordonanță.”

**Art. II – Anexele nr. 1 -4 fac parte integrantă din prezenta ordonanță.**

⃰ Prezenta ordonanță transpune art. 1.1, 1.2, 1.3 (a), 1.3 (b), 1.3 (c), 1.3 (d), 1.3 (e), 1.5, 1.6 (a), 1.7, 1.11, parțial 1.15, 1.17, 1.18, 1.19 și 1.20 din Directiva [2023/2661/UE](act:283602%200) a Parlamentului European şi a Consiliului din 22 noiembrie 2023, Publicată în Jurnalul Oficial al Uniunii Europene seria L din 30.11.2023 de modificare a Directivei 2010/40/UE din 7 iulie 2010 privind cadrul pentru implementarea sistemelor de transport inteligente în domeniul transportului rutier şi pentru interfețele cu alte moduri de transport, publicată în Jurnalul Oficial al Uniunii Europene seria L nr. 207 din 6 august 2010.

**PRIM – MINISTRU**

**Ion – Marcel CIOLACU**